Bo̱ rim-m wo̱o̱nte̱ à,
yan-neke̱-m Ye̱so argu̱ru̱ m-neke̱,
ye̱ ro̱ m-he̱'e̱be̱ o-mar.
Bo̱ comb-o nomoste̱ à,
Ye̱so mu̱u̱n á.
Ye̱ co̱wu̱ru̱ o-hat.
Ye̱ co̱no̱g m-pas de o-Kapanahum.
Ye̱so ne̱ wu̱ co̱w o-hat u̱n ye̱ ne̱ á.
Mar-o taknu̱ru̱ o-zu̱ngo̱ remen mo̱ ken caari-mo̱ m-yo mo̱ ro m-dussunde̱ à.
Ye̱ nak hat-o̱ m-ho̱ be-de u̱n hew-de u̱n me̱r-u̱t tet ko̱ u̱t-nass [kiromita 5 ko̱ 6].
Ye̱ hyanu̱ru̱ Ye̱so wu̱ ro̱ u̱r-hew n-te̱ m-ho̱.
Wu̱ ro̱ m-nekne̱ yow yow o-hat ne̱.
Hur-u̱r huksu̱ru̱ yan-neke̱-mo̱ u̱n wu̱.
Ka da-de ne̱,
Ye̱so ze̱e̱ru̱ ye̱,
“No̱ ho̱ge̱ o-gye̱r á,
me̱ wu̱.”
Bo̱ Ye̱so zette̱ ye̱ yage̱ o-gye̱r,
wu̱ wu̱ à,
ka da-de ne̱ ye̱ e̱su̱ru̱,
ye̱ de̱ku̱ru̱ wu̱ o-hat.
Bo̱ wu̱ cu̱wte̱ o-hat à,
ye̱ gu̱t,
ye̱ 'wo̱s ye̱ wooste̱ n-riib n-dak o̱ ye̱ ro̱ m-ha à.